**ՀԻՄՆԱՎՈՐՈՒՄ**

«Տնտեսական օբյեկտները, դրանց կողմից «լավագույն հասանելի տեխնոլոգիաների» ներդրման ժամանակացույցը, ինչպես նաև այդ տեխնոլոգիաների հիման վրա հաշվարկված աղտոտող (վնասակար) նյութերի արտանետումների տեխնիկական նորմատիվները հաստատելու մասին» Հայաստանի Հանրապետության կառավարության որոշման ընդունման

1. **Ընթացիկ իրավիճակը և իրավական ակտի ընդունման անհրաժեշտությունը․**

Ներկայում գործող ՀՀ կառավարության հունվարի 4-ի 2024 թվականի N32-Ն որոշմամբ սահմանված մթնոլորտային օդն աղտոտող նյութերի սահմանային թույլատրելի արտանետումների (այսուհետ՝ ՍԹԱ) նորմատիվների մշակման ու հաստատման կարգը կանոնակարգում է մթնոլորտային  օդի աղտոտման նվազեցմանը և վնասակար ներգործությունները սահմանափակմանն ուղղված միջոցառումները: ՍԹԱ նորմատիվները մշակվում են այն իրավաբանական անձանց և ձեռնարկատիրական գործունեությամբ զբաղվող ֆիզիկական անձանց համար, որոնց «Օդի պահանջվող օգտագործում»-ը մեկ տարում գերազանցում է երկու միլիարդ խորանարդ մետր չափանիշ կամ վայրկյանում գերազանցում է երկու հազար խորանարդ մետր չափանիշը։ Այդպիսի իրավաբանական անձանց և ձեռնարկատիրական գործունեությամբ զբաղվող ֆիզիկական անձանց՝ ՍԹԱ նորմատիվների նախագծերի հիման վրա Կառավարության սահմանած կարգով լիազոր մարմինը տրամադրում է արտանետումների թույլտվություն։ Սակայն աղտոտման բարձր պոտենցիալ ունեցող աղբյուր կամ աղբյուրների խումբ ունեցող իրավաբանական անձանց և ձեռնարկատիրական գործունեությամբ զբաղվող ֆիզիկական անձանց համար արտանետոման թույլտվությունները սահմանվում են տեխնիկական նորմատիվներին համահունչ, որոնք էլ պետք է համապատասխանեն կիրառվող լավագույն հասանելի տեխնոլոգիաներին։

Այսպիսով, նախագծի ընդունմամբ կներդաշնակեցվեն աշխարհում ընդունված և ներկայումս երկրում գործող արտանետումների սահմանափակման նպատակով և զարգացած երկրներում լայնորեն կիրառվող «լավագույն հասանելի տեխնոլոգիաների» ներդրման պահանջարկը։ Այն ավելի արդյունավետ կդարձնի մթնոլորտային օդի պահպանության կառավարումը և կնպաստի միջազգային պայմանագրերով ամրագրված պարտավորությունների պատշաճ կատարմանը։

Նախագիծը մշակվել է ի կատարումն «Մթնոլորտային օդի պահպանության մասին» օրենքում փոփոխություն կատարելու մասին» ՀՀ օրենքի կիրարկումն աապահովող միջոցառումների ցանկը հաստատելու մասին» վարչապետի N343-Ա որոշման հավելվածի 6-րդ կետի, ինչպես նաև CEPA ճանապարհային քարտեզի 109.2-րդ կետի:

1. **Առաջարկվող կարգավորման բնույթը․**

-Նախագծով սահմանվում է աղտոտման բարձր պոտենցիալ ունեցող կազմակերպությունների տեխնիկական նորմատիվների մշակման պահանջը,

- հստակ նշվում է այն ոլորտները և ենթաոլորտները, որոնց համար պետք է կիրառվեն լավագույն հասանելի տեխնոլոգիաներ,

- սահմանվում եմ լավագույն հասանելի տեխնոլոգիաների ներդրման ժամանակացույցը գործող և նախատեսվող օբյեկտների համար։

- **Նախագծի մշակման գործընթացում ներգրավված ինստիտուտները․**

Նախագիծը մշակվել է շրջակա միջավայրի նախարարության կողմից։

1. **Ակնկալվող արդյունքը․**

Նախագծի ընդունմամբ կամրագրվի մթնոլորտային օդի ժամանակակից մոտեցումները, մասնավորապես, աղտոտման բարձր պոտենցիալ ունեցող կազմակերպությունների համար տեխնիկական նորմատիվների մշակման պահանջը լավագույն հասանելի տեխնոլոգիաների հիման վրա, ինչպես նաև դրանց ներդրման ժամանակացույցը գործող և նոր կառուցվող օբյեկտների համար։ Այս ամենը, կնպաստի մթնոլորտային օդն աղտոտող (վնասակար) նյութերի արտանետումների նորմավորման գործընթացի հստակեցմանը և բարելավմանը, մասնավորապես, արտանետումների սահմանափակման և զարգացած երկրներում լայնորեն կիրառվող «լավագույն հասանելի տեխնոլոգիաների» ներդրման պահանջարկը:

1. **Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին․**

Նախագծի ընդունման կապակցությամբ Հայաստանի Հանրապետության պետական բյուջեի ծախսերի և եկամուտների ավելացում կամ նվազեցում չի նախատեսվում:

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարությունների․**

Կառավարության որոշման նախագծի մշակումն ուղղված է ՀՀ կառավարության 2021 թվականի օգոստոսի 8-ի «Հայաստանի Հանրապետության կառավարության 2021-2026թվականների գործունեության միջոցառումների ծրագիրը հաստատելու մասին» N1363-Ա որոշման հավելվածի 4-րդ՝ «Մարդկային կապիտալի զարգացում» բաժնի, 4.10-րդ՝ «Շրջակա միջավայրի պահպանություն» կետով սահմանված, 11-րդ՝ «Մթնոլորտային օդի պահպանության քաղաքականության մշակումը՝ ուղղված արտանետումների նվազեցմանն ու սահմանափակմանը» ուղղության կատարմանը: